als_Latn dik_Latn sag_Latn
Rama tregon se pse nuk do të bëjë debat publik me Lulzim Bashën
Kryeministri Edi Rama ka refuzuar në emisionin “Opinion” ftesën e bërë nga kreu i opozitës Lulzim Basha për një debat publik.
Rama ka thënë se ky debat nuk do t’u shërbente shqiptarëve dhe se është një manovër nga një njeri që s’ka ç’të humbasë.
“Zakonisht politikanët që s’kanë gjë për të humbur kapen pas fijes së barit dhe kërkojnë debat me ata që kanë gjëra shumë më serioze sesa të bëjnë shfaqje. Unë jam me njerëzit çdo ditë. Një shfaqje ku shkëmbehen muhabete që njerëzit i kanë dëgjuar dhe i kanë stërlodhur nuk kam ndërmend t’i bëj. Nuk jam në këtë fushatë që të ndihmoj Lulin. Debati është një kërkesë e një politikani që s’ka gjë për të humbur, nuk kam ndërmend ta ndihmoj”,- deklaroi Rama.
Ndërkohë që Basha, i ftuar mbrëmë në “Top Story”, ripërsëriti thirrjen ndaj Ramës që të dalë në debat. /Blitz.al/
als_Latn als_Latn als_Latn als_Latn als_Latn